पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. डीयू के फोर ईयर ग्रेजुएशन कोर्सेज की 54 हजार सीटों के लिए तीसरे दिन शुक्रवार तक 90441 फॉर्म बिक चुके हैं। वहीं 44348 छात्रों ने ऑनलाइन रजिस्ट्रेशन किया है जिनमें से 22438 ने रजिस्ट्रेशन फीस भी जमा कर दी है।
डीयू के डीन स्टूडेंट वेलफेयर प्रो. जेएम खुराना ने फिर से छात्र और अभिभावकों को दौड़भाग से बचने के लिए ऑनलाइन आवेदन की सलाह दी। वैसे फॉर्म की बिक्री में गिरावट दर्जकी गई है ऑनलाइन रजिस्ट्रेशन में लगातार इजाफा हो रहा है। गुरुवार को 27606 फॉर्म एवं बुधवार को 42860 फॉर्म बिके थे।
गुरुवार को 30 हजार छात्रों ने ऑनलाइन रजिस्ट्रेशन कराया। इसमें 14000 छात्रों ने शुल्क अदा किया। पहले दिन ऑनलाइन 7385 छात्रों ने आवेदन किया था जिसमें 2500 ने शुल्क जमा कराया था।
दृष्टिहीनों को ब्रेल लिपि में मिल रही जानकारी : नॉर्थ कैंपस आर्ट फैकल्टी स्थित इकवाल सेल (ईओसी) में नेत्रहीन छात्रों को दाखिला संबंधी जानकारी देने के लिए ब्रेल लिपि में तैयार इन्फॉर्मेशन बुलेटिन पढऩे के लिए दिया जा रहा है।
ईओसी की कॉर्डिनेटर प्रो. उषा राव व डिप्टी डीन डॉ. विनय तिवारी ने बताया कि यूनिवर्सिटी मेट्रो स्टेशन के पास ईओसी ने छात्रों को लाने ले जाने के लिए बसें भी लगवाई गई हैं।
डीयू के विभिन्न कोर्सेज में शारीरिक रूप से विकलांग छात्रों की करीब 1600 सीटें आरक्षित हैं। सभी 18 दाखिला आवेदन केंद्रों पर भी विकलांग श्रेणी के छात्रों के लिए अलग से हेल्प डेस्क लगाने के निर्देश दिए गए हैं, जिससे इन छात्रों को किसी प्रकार की परेशानी न आए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn